1619ko Jamestowneko poloniar artisauen greba

1619ko Jamestowneko poloniar artisauen greba Jamestown kokalekuan burutu zen, Virginiako kolonian, eta erregistratuta dagoen Ipar Amerikako historiaren lehen greba izan zen. John Smith kolonial liderrak artisau poloniarrak eraman zituen beiragintza, brea eta mundruna egiteko. Koloniak bere lehengo hauteskundeak ospatu zituenean 1619an, artisau poloniarrek ez zuten bozkatzeko eskubiderik, eta urte horretako uztailaren 30ean greba hasi zuten. Kolonia gaztean garrantzi ekonomiko handia zuenez artisauen lanak, lider kolonialek presiopean, poloniarrei bozkatzeko eskubidea eman zien azkenean.

Historia 
John Smith-ek Poloniara egin zuen bidai batean (giltzaperatu zuten turkiarrengandik ihes egiten), 1602an, artisau poloniarrak ikusi zituen lehenengo aldiz, eta haien talentuengatik harrituta geratu zen.[4] Garai horretan, Poloniar-Lituaniar Batasuna Europako inperiorik handiena zen, Poloniako, Lituaniako, Letoniako, Estoniako, Bielorrusiako, Ukrainako, Moldaviako eta Errusiako lurraldeak barneratzen zituena.

Jamestown-en historiaren hasieran, Smith eta Birginiako Konpainia eskualde horretako langileak kontratatu zituzten kolonia berrian lan egiteko. Langile hauen lehenengoa kolonoen bigarren txandan ailegatu zen, 1608an; geroago, bi langilek Smith-en bizitza salbatu egin zuten Powhatan-ek egindako eraso batengatik.(“Smith-en egunerokoan” ere aipatzen da) Nahiz eta kontaketa historiko gehienek poloniar artisau talde gisa kontsideratu zituzten, ingelesak ez ziren Jamestown-eko artisauak ere bazeuden, hala nola, alemaniarrak, eslovakiarrak, eta armeniarrak.

1608an ailegatu ostean, poloniar langileek beira, brea eta mundruna ekoizten hasi ziren. Ondasun horiek kolonian bertan erabili ziren, baina garrantzitsuak eta famatuak egin ziren Europara egin ziren esportazioekin. Ailegatu ziren azkenek, mundruna, erretxina, trementina, oholtxoa eta intsentsua ekoizten hasi ziren.

Balio ekonomiko handi izan arren, 1619ko lehenengo hauteskundeak ospatu zirenean, koloniaren gobernadoreak langile poloniarrek bozkatzea debekatu zuen. Justifikazio etnikoa besterik ez zen izan. Erantzun gisa, langileek lana egiteari utzi zioten bozkatzeko eskubidea lortzeko. Presio horren mendean, Virginiako Batzar Orokorrak, Smith-ek hartutako erabakia ezeztatu zuen, eta akordio batera ailegatu zuen langileekin, hauek koloniako gazteei laguntza emateko. Koloniako liderrek diru eta lan galera galtzeko arriskuaz beldurtuta egoteaz gain, ikaratuta zeuden atzerritarrak koloniara joango ez zirenaz.

Erreferentziak

Kanpo estekak 

Virginiako historia
Ameriketako Estatu Batuetako grebak
1619ko gatazkak